कोर्ट के बाहर बोला- जैकलीन का मनी लॉड्रिंग केस से कोई संबंध नहीं, मैं उन्हें प्रोटेक्ट करूंगा
Sukesh chandrashekhar jacqline farnadeze caseमहाठग सुकेश चंद्रशेखर की ED रिमांड तीन दिन के लिए बढ़ा दी गई है। कोर्ट में पेशी के वक्त उसने जैकलीन फर्नांडीज
ठग सुकेश चंद्रशेखर की ED रिमांड तीन दिन के लिए बढ़ा दी गई है। कोर्ट में पेशी के वक्त उसने जैकलीन फर्नांडीज के बारे में बात की है। उसने कहा है कि जैकलीन का 200 करोड़ के मनी लॉड्रिंग केस से कोई संबंध नहीं है।
खास बात ये है कि सुकेश जब कोर्ट पहुंचा तो उसके कपड़े और ठाठ बाट देखकर हर कोई हैरान रह गया। रिपोर्ट्स की मानें उसने पेशी के वक्त 70 हजार के जूते और लाखों रुपए के कपड़े पहने थे। कोर्ट ने कहा है कि उन्हें इस मामले में कुछ नए सबूत मिले हैं इसलिए सुकेश की कस्टडी को अगले तीन दिन के लिए बढ़ाई गई है। 
मैं जैकलीन को हमेशा प्रोटेक्ट करूंगा- सुकेश
सुकेश जब कोर्ट से बाहर निकला तो मीडिया ने उससे जैकलीन के 200 करोड़ मनी लॉड्रिंग केस में संलिप्तता पर सवाल किया। इसके जवाब में उसने कहा, 'जैकलीन का इस केस से कोई संबंध नहीं है, उन्हें चिंता करने की भी कोई जरूरत नहीं है। मैं हमेशा उन्हें प्रोटेक्ट करूंगा।'
जेल में रहने के बावजूद भी लग्जरीयस लाइफ जी रहा सुकेश
सुकेश की लाइफस्टाइल हमेशा चर्चा में रहती है। उसे महंगा जीवन जीना काफी पसंद है,लेकिन खास बात ये है कि कस्टडी में होने के बावजूद उसकी लाइफस्टाइल में कोई बदलाव नहीं आया है। उसने कोर्ट में पेशी के वक्त एक लाख की जैकेट, 70 हजार के जूते और 30 हजार की जींस पहन रखी थी। सुकेश जिस जेल में बंद है, वहां हाल ही में छापेमारी की गई थी। रिपोर्ट्स की माने तो उस छापेमारी में लाखों रुपए के चप्पल, कपडे़ और 1.5 लाख रुपए कैश मिले थे।
एक्ट्रेस चाहत खन्ना ने अभी कुछ दिन पहले एक बयान में कहा था कि जब वो सुकेश से मिलने जेल पहुंचीं थीं तो उसका कमरा लैपटॉप, घड़ियों और महंगी लग्जरी चीजों से भरा हुआ था। वहां पर दुनिया भर के ब्रांडेड बैग थे। एक छोटे कमरे में सब कुछ भरा हुआ था।
200 करोड़ मनी लॉन्ड्रिंग केस में आरोपी है सुकेश
पिछले साल ED ने सुकेश चंद्रशेखर और अन्य के खिलाफ 200 करोड़ रुपए के मनी लॉन्ड्रिंग मामले में चार्जशीट दाखिल की थी। आरोप के मुताबिक, सुकेश ने तिहाड़ जेल में सजा काटते हुए एक कारोबारी की पत्नी से जबरन वसूली की थी।
इस जबरन वसूली के केस में ED ने जैकलीन फर्नांडीज और नोरा फतेही को गवाह के तौर पर दर्ज किया था, इसलिए उन्हें जांच एजेंसी बार-बार पूछताछ के लिए बुलाती रहती है। सुकेश, जैकलीन और नोरा के अलावा चाहत खन्ना और निक्की तंबोली को भी अपने जाल में फंसाने की कोशिश कर चुका है। हालांकि इन सभी एक्ट्रेसेस ने सुकेश के खिलाफ अपना बयान दर्ज कराया है। सबका एक ही मानना है कि सुकेश ने उनके साथ धोखाधड़ी की है।
जैकलीन ने कहा- सुकेश ने गुमराह किया, जिंदगी नर्क बना दी
18 जनवरी को जैकलीन फर्नांडीज दिल्ली के पटियाला हाउस कोर्ट में पहुंचीं थीं। इस दौरान उन्होंने कोर्ट में कहा कि सुकेश ने उनकी भावनाओं के साथ खिलवाड़ किया। जैकलीन ने कोर्ट में कहा- 'सुकेश ने मुझसे कहा था कि वह मेरा बहुत बड़ा फैन है। फिर उसने मुझसे कहा कि मुझे साउथ इंडिया में भी फिल्में करनी चाहिए।'
जैकलीन ने आगे कहा 'सन टीवी के मालिक के तौर पर उसके पास कई प्रोजेक्ट थे। फिर उसने मुझसे कहा कि हमें साउथ की फिल्मों में एक साथ काम करना चाहिए। उसने मुझे गुमराह किया। उसने मेरा करियर और मेरी जिंदगी दोनों बर्बाद कर दीं।'
हालांकि सुकेश का कहना है कि वो और जैकलीन एक बेहद सीरियस रिलेशनशिप में थे और जल्द ही शादी करने वाले थे।
